ผู้เสียหายแค้น แห่รอประชาทัณฑ์ ผัว-เมียโจรอุ้มหมา (คลิป)
วินาที ชาวบ้านกรูเข้าไปจะรุมประชาทันฑ์ 2 ผัวเมียโจรอุ้มหมา ผู้ต้องหาคดีลักทรัพย์ ขณะนำมาทำแผนเข้าไปฉกทองในร้านฯ ที่ปทุมธานี เจ๊เจ้าของร้านด่าลั่น,วันที่ 30 ส.ค. ภายหลังตำรวจ สภ.เมืองปทุมธานี นำตัว นายอภิชาติ และ นางฑิญาตา บุญเรือง สองผัวเมีย โจรอุ้มหมา มาทำแผนประกอบคำรับสารภาพที่ร้านขายอุปกรณ์การเกษตร ที่ทั้งคู่มาก่อเหตุลักทรัพย์ได้ไปประมาน 4 แสนบาท เมื่อวันที่ 6 สิงหาคมที่ผ่านมา,ทั้งนี้ ตำรวจได้นำตัวนางฑิญาตา มาชี้จุดที่บริเวณหน้าร้านที่เจ้าตัวมาซื้อไม้กวาด จากนั้นได้ไปจ่ายเงินกับ นางรสสุคนธ์ วิมูลชาติ ที่เป็นผู้เสียหาย และเดินออกไปขึ้นรถที่จอดหน้าร้าน แล้วขับไปประมาณ 200 เมตร ก่อนที่จะจอดแล้ว นายอภิชาติ ได้เดินกลับมาที่ร้าน เข้าไปสั่งซื้อตาข่ายพลาสติก พร้อมกับยืนรอตรงโต๊ะที่นางรสสุคนธ์เก็บทรัพย์สินไว้ ก่อนที่จะสังเกตเห็นกระเป๋าเงินที่อยู่ในลิ้นชัก แล้วอาศัยช่วงที่ นางรสสุคนธ์ ตัดตาข่ายพลาสติก หยิบเอากระเป๋าพร้อมกับบอกว่าจะไปซื้อของที่ร้านสะดวกซื้อ แล้วไม่กลับมา จนกระทั่งผิดสังเกต นางรสสุคนธ์ถึงรู้ว่าทรัพย์สินที่ประกอบไปด้วยทองคำ 20 บาท เงินสด 3 หมื่น พระเลี่ยมทอง ได้ถูกนายอภิชาติเอาไป,ตำรวจใช้เวลาประมาณ 10 นาที ให้ผู้ต้องหาทำแผนประกอบคำรับสารภาพ ซึ่งขณะที่ชี้จุดนั้น นางรสสุคนธ์ ผู้เสียหาย ได้ตะโกนด่าทอผู้ต้องหาด้วยอารมณ์โกรธแค้น ส่วนชาวบ้านบางส่วนได้กรู กันเข้ามาจนเกิดชุลมุนกันขึ้น จนสุดท้ายต้องหยุดการทำแผน นำตัวผู้ต้องหาขึ้นรถขับออกไปทันที,สำหรับพฤติการณ์โจรอุ้มหมาสองผัวเมีย ใช้รถยนต์นิสสัน อัลเมร่า สีดำ ติดทะเบียนป้ายแดงเป็นพาหนะในการก่อเหตุ ตระเวนก่อเหตุลักทรัพย์ตามร้านค้าต่างๆ โดยใช้อุบายทำทีเป็นลูกค้าแต่งตัวดูดีพร้อมอุ้มหมามาด้วย เข้ามาชวนพูดคุยตีสนิท แล้วสั่งซื้อของจำนวนมาก และปล่อยให้หมาวิ่งเล่นในร้าน เพื่อเบี่ยงเบนความสนใจ จากนั้นฉวยโอกาสขณะเหยื่อจัดเตรียมสินค้า และไม่ได้เฝ้าระวังทรัพย์สิน ลักทรัพย์หลบหนีไป,ที่ผ่านมา ก่อเหตุมาแล้วหลายครั้งในหลายท้องที่ตั้งแต่ปี 2546 มีหมายจับในหลายท้องที่จนผู้เสียหายเรียกโจรผัวเมียคู่นี้ว่าโจรอุ้มหมา โดยตัวผัว มีหมายจับลักทรัพย์ 8 หมาย ส่วนเมียมี 6 หมายจับ ในข้อหาเดียวกัน นอกจากนี้ โจรอุ้มหมาสองผัวเมียสุดแสบ มีการใช้ชีวิตอย่างสุขสบายหรูหราตลอดระยะเวลา 15 ปีที่ผ่านมา จากการตระเวนลักทรัพย์โดยไม่ทำงาน ซึ่งรอดพ้นการจับกุมมาตลอด ทั้งสองมีลูกด้วยกัน 3 คน ใช้ชีวิตจากเงินทองที่ได้มาจากเหยื่อ โดยฝ่ายเมียแสดงความร่ำรวยทางเฟซบุ๊ก โชว์เงินทองมากมายจากความทุกข์ของผู้อื่น กระทั่งถูกจับได้หลังหนีเตลิดออกจากบ้านหรูมาอยู่ห้องเช่า ทิ้งลูกทั้ง 3 คนอยู่ลำพัง, 
วินาที ชาวบ้านกรูเข้าไปจะรุมประชาทันฑ์ 2 ผัวเมียโจรอุ้มหมา ผู้ต้องหาคดีลักทรัพย์ ขณะนำมาทำแผนเข้าไปฉกทองในร้านฯ ที่ปทุมธานี เจ๊เจ้าของร้านด่าลั่น
โจรอุ้มหมา,ทำแผนโจรอุ้มหมา,ผัวเมียอุ้มหมา,ข่าวทั่วไป